1-mavzu.  O‘qituvchilarda mediasavodxonlikni shakllantirishda direktor o‘rinbosarining o‘rni
Tayanch soʻz va iboralar:
	Mediasavodxonlik, axborot, muloqot, falsafa, madaniyatshunoslik, etnologiya, etnografiya, san’atshunoslik, sotsialogiya, savodxonlik, komp’yuter, vizual, texnologik, kommunikasion, media, “ommaviy madaniyat”, texnokratiya, estetik va kreativ ko‘nikmalar, interfaollik ko‘nikmalari, tanqidiy tahlil ko‘nikmalari, xavfsizlik ko‘nikmalari, mediasalohiyatlilik, mediamadaniyat, mediamentalitet, mediasavodxonlikni rivojlantirish bosqichlari.
Dars rejasi
1. Ta’lim tizimi vakillarida mediasavodxonlikni shakllantirish omillari 
2. Umumta’lim muassasasida mediata’limni qo‘llash va rivojlantirish bosqichlari
3. Ma’naviy-ma’rifiy tadbirlar va dars mashg‘ulotlari mazmuniga mediamateriallarni singdirish manbaalari mazmuni  (2-slayd)
	 Mediasavodxonlik - insonning jamiyatdagi fuqaro sifatidagi mas’uliyatini his qilgan holda faol va savodli bo‘lishi, mediamatnlarni qabul qila olishi, yaratishi, tahlil eta olishi va baholashi, zamonaviy mediani ijtimoiy-madaniy va siyosiy mazmunini tushuna olishi demakdir. (5-slayd)
Mediasavodxonlikni rivojlantirishning ilmiy jihatlari. Inson umri davomida ong imkoniyatlarining necha foyizidan foydalanadi? Insondagi ong va ong osti tushunchalari, uning o‘ziga xos xususiyatlari haqida nimalarni bilamiz? Inson ongi bamisoli katta ekin maydoni. Unga nima ekiladigan va sug‘oriladigan bo‘lsa natija ham shunga mos bo‘ladi. Turli ko‘rinishdagi axborotlarni qabul qilish va unga to‘g‘ri munosabatda bo‘lish har bir shaxs imkoniyatlari darajasini belgilaydi. Kim qaysi mazmundagi axborotni ko‘proq qabul qiladigan bo‘lsa o‘sha axborotga mazmuniga mos tarzda fikrlash, uning prizmasi orqali voqelikka qarashi mumkin bo‘ladi.  (6-slayd)
Globallashuv jarayonida mediamadaniyatga munosabat qanday bo‘lishi kerak? Biz yashayotgan davrni axborot asri, texnika asri deb nomlashadi. Darhaqiqat, bugungi kunda har bir inson globallashuvning ijobiy ta’siri ostida bo‘lishi va uni o‘ziga xos imkoniyatlariga munosib javob bera olishi muhimdir.   
“Axborotlashgan jamiyatning shiddat bilan o‘zgarib borishi natijasida «XX asrda globallashuv jarayonining tezlashishi va umumsayyoraviy sivilizatsiyaning shakllana boshlashi jahon mafkuralarining xarakterini o‘zgartirib yubordi. Ularning o‘rnini bosadigan qudratli mafkuraning yo‘qligi, geosiyosiy maqsadlarning o‘zgargani esa bu g‘oyalarning salbiy ta’sirini yanada kuchaytirdi. Bunday sharoitda o‘z maqsadini aniq belgilab olgan, ehtiyoj va manfaatlarini yaxshi anglab yеtgan, o‘z e’tiqodiga ega bo‘lgan, bir so‘z bilan aytganda o‘z milliy g‘oyasini shakllantirgan millatgina kelajagini saqlab qoladi va istiqbolini belgalaydi».
 O‘zbekiston Respublika Prezidenti Sh.M.Mirziyoyevning 
BMTning 72-sessiyasida so‘zlagan nutqidan.
(7-slayd) 
Yosh avlod tarbiyasi haqida gapirganda, Abdurauf Fitrat bobomizning mana bu fikrlariga har birimiz, ayniqsa, endi hayotga kirib kelayotgan o‘g‘il-qizlarimiz amal qilishlarini men judajuda istardim. Mana, ulug‘ ajdodimiz nima deb yozganlar: “Xalqning aniq maqsad sari harakat qilishi, davlatmand bo‘lishi, baxtli bo‘lib izzat-hurmat topishi, jahongir bo‘lishi yoki zaif bo‘lib xorlikka tushishi, baxtsizlik yukini tortishi, e’tibordan qolib, o‘zgalarga tobe va qul, asir bo‘lishi ularning ota-onalaridan bolalikda olgan tarbiyalariga bog‘liq”. 
Bugungi kunda yon-atrofimizda diniy ekstremizm, terrorizm, giyohvandlik, odam savdosi, noqonuniy migratsiya, “ommaviy madaniyat” degan turli balo-qazolarning tobora kuchayib borayotganligini hisobga oladigan bo‘lsak, bu so‘zlarning chuqur ma’nosi va ahamiyati yanada yaqqol ayon bo‘ladi.  
Shavkat Mirziyoev (8-slayd)
Media va axborot savodxonligi nima uchun kerak? Huquqiy demokratik jamiyatimizning to‘laqonli, faol fuqarosi sifatida amalga oshirilayotgan islohotlar mazmun-mohiyatini tushinish;
•	OAV orqali uzatilayotgan va qabul qilinayotgan kundalik axborotni saralash ko‘nikmalarini shakllantirish;
•	Axborot orqali inson ongini boshqarishga yo‘l qo‘ymaslik va har qanday vaziyatda to‘g‘ri qaror qabul qilish;
•	Insonning vizual obrazlar ta’siri ostida ijobiy yoki salbiy tomonga o‘zgarishlarini tahlil eta olish va vizual xabarlar ostida beriladigan ko‘rinmas ma’lumotlarni “o‘qiy olish”;
•	OAV orqali beriladigan matnli kommunikatsiyalar mohiyatini tahlil etish;
•	Axborot qaerdan, kim tomonidan va nima maqsadlarda uzatilyapti, kimning manfaatlarini o‘zida aks etayapti degan savollarga javob topa olish uchun zarurdir.
(9-slayd)
Media va axborot borasida savodxon insonlar quyidagi ko‘nikmalarni shakllantirishlari nazarda tutiladi:
•	medianing va ular orqali taqdim etilayotgan axborot shakllarining ta’sirini yaxshi tushunish;
•	o‘ylangan va mustaqil qarorlar qabul qilish;
•	atrof muhit haqida yangi ma’lumot olish;
•	umumiylik hissining shakllanishiga ko‘maklashish;
•	jamoaviy diskursni qo‘llab-quvvatlash;
•	hayoti davomida uzluksiz ta’lim olish.
(10-slayd) 
O‘qituvchilarda mediasavodxonlikni shakllantirish orqali o‘quvchilarning mediaimmunitetini yuksaltirish omillari 
Bugun dunyoning mafkuraviy manzarasida inson qalbi va ongiga ta’sir o‘tkazuvchi, turli xil vositalar bilan kurash olib boruvchi mafkuraviy poligonlar faoliyati tobora yaqqolroq ko‘zga tashlanmoqda. Taraqqiyotning hozirgi bosqichida jahonda g‘oyat murakkab va tahlikali jarayon kechmoqda. Bular dunyoning siyosiy, mafkuraiy manzarasidagi o‘zgarishlar, taraqqiyotning yangi bosqichiga ko‘tarilishi va bu taraqqiyotga g‘ov bo‘ladigan demokratik rivojlanishni izdan chiqaradigan, jamiyat barqarorligiga rahnas oladigan g‘oyaviy-mafkuraviy to‘siqlarning paydo bo‘lishi bilan izohlanadi. Buyuk mutafakkir Abu Nasr Forobiy (873-950), “Inson kamolotga yolg‘iz o‘zi erisha olmaydi. U boshqalar bilan aloqada bo‘lishi, ularning ko‘maklashuvi yoki munosabatlariga muhtoj bo‘ladi”, deydi. Ana shu jarayonda insonda fazilatlarni kamol toptirish haqida ta’kidlab quyidagi fikrlarni ilgari suradi, “Inson fazilatlar bilan kamolotga yеtadi va kamolotga yеtgan odam baxtli hisoblanadi”. Mafkuraviy tahdidlarga qarshi kurashda asosiy maqsadimiz jamiyat ma’naviyatini yuksaltirish ekan, birinchi navbatda, milliy g‘oyani fuqarolar ongi va qalbiga chuqur singdirishga erishishimiz kerak. Aholida, ayniqsa yosh avlodda sog‘lom e’tiqodni shakllantirish, ular orasida milliy va umuminsoniy qadriyatlarni uyg‘un ravishda targ‘ib etish ham muhim ahamiyatga ega.Umuman, fuqarolarning bilimi va tafakkurini yanada oshirish, huquqiy madaniyatini yuksaltirish ishlarini izchil amalga oshirib boraversak, har qanday tahdidlar bizga xavf sololmaydi.
(11-slayd) 
 “O‘quvchilarga yaqin do‘st kim ekanligini anglatish vositalari”
Keyingi paytlarda internet bilan bog‘lik buzg‘unchiliklar, global tarmoqdan qabih maqsadda foydalanayotganlar ko‘payib bormoqda. Oqibatda, zalolatga boshlovchi elektron nashrlar va videolavhalar keng yoyilmoqda. G‘alamis kimsalar yoshlarni o‘z tuzoqlariga ilintirishda internetdan ustalik bilan foydalanmoqda. O‘zlarini «yaqin do‘st» yoki «hidoyatga chorlovchi» sifatida tanitib, yoshlarni to‘g‘ri yo‘ldan chalg‘itmoqda. Aslida, ularning din va shariat haqida umuman ilmlari yo‘q, faqatgina to‘da boshidan yodlab olganlarini takrorlashdan nariga o‘tmaydilar. Boshqa tomondan qaraganda, ular bu johilligi bilan boshqalarni ham jar yoqasiga tortayotgani va kimningdir nog‘orasiga o‘ynayotganini bilmaydilar. Bundaylar avval dinu diyonat, ibodat, jannat haqida turli jozibali so‘zlarni gapirib, g‘o‘r yoshlarni yo‘ldan urib, oxir-oqibatda, razolat qurboniga aylantirmoqda. Islom ta’limoti buzg‘unchilikni, odamlar qalbiga vahima, dushmanlik va fitna urug‘larini sochishni qattiq qoralaydi. Ma’lumki, so‘nggi yillarda dinni o‘zlariga niqob qilib olgan oqimlar, toifalar paydo bo‘ldi. Ular g‘arazli maqsadlari yo‘lida jamiyatda buzg‘unchilik, begunoh odamlar qonini nohaq to‘kish kabi jinoyatlarni avj oldirib, fuqarolar tinchligini buzib, xalq orasida nizo chiqarishga harakat qilishmoqda.
(12-slayd) 
Demak, axborot kurashi avj olgan XXI asrda yoshlarni mafkuraviy xurujlardan himoya etishda ma’naviy-marifiy targ‘ibot ishlarining ta’sirchanligini oshirish, hayotimizda sodir bo‘layotgan ijobiy o‘zgarishlar haqidagi chuqur tahliliy ma’lumotlarni yosh avlodga yеtkazish, ularning ijtimoiy faolligini kuchaytirish har qachongidan ham muhim ahamiyat kasb etadi.
(13-slayd) 
Xulosa qilib aytganda, bugungi kunda mafkuraviy tahdidlar aholining ma’lum bir qatlami, ayniqsa, yoshlarning qarashlarini o‘zlariga ma’qul bo‘lgan yo‘nalishda o‘zgartirish, diniy ekstremizm, axloqsizlik kabi buzg‘unchi g‘oyalarni singdirishga urinishdek ko‘rinishlarda sodir bo‘lmoqda. Mafkuraviy tahdidlarga qarshi doimo sergak, ogoh va hushyor bo‘lib yashashni o‘rganish, murakkab va tahlikali hayotning shafqatsiz o‘yinlari to‘g‘risida biryoqlama va soxta tasavvurlar shakllanmasligiga alohida e’tibor berish lozim. Buning uchun insonlarda sog‘lom hayot tarzi, milliy va umuminsoniy qadriyatlarga hurmat-ehtirom, o‘z kuchiga va ertangi kunga ishonch tuyg‘ularini yanada kamol toptirish zarur.
Prezidentimiz Shavkat Mirziyoev ta’kidlaganidek, “Dunyo shiddat bilan o‘zgarib, barqarorlik va xalqlarning mustahkam rivojlanishiga rahna soladigan turli yangi tahdid va xavflar paydo bo‘layotgan bugungi kunda ma’naviyat va ma’rifatga, axloqiy tarbiya, yoshlarning bilim olish, kamolga yеtishga intilishiga e’tibor qaratish har qachongidan ham muhimdir”.
(14-slayd) 




[bookmark: _GoBack]Mavzuni mustahkamlash uchun savollar: 
1. Media va axborot savodxonligi nima uchun kerak?
2. Медиа savodxonlikni qanday oshirish mumkin?
3. Mediata’limning asosiy vazifalari nimalardan iborat? 
4. Media va axborot borasida savodxon insonlar qanday ko‘nikmalarga ega bo‘ladilar?
5. Mediata’limning asosiy yo‘nalishlari haqida nimalarni bilasiz? 
6. Mediamadaniyat nima?  
7. Mediamentalitet nima? 
8. Mediasavodxonlikni rivojlantirish bosqichlari haqida nimalarni bilasiz?
9. Maktabingizda mediasavodxonlikni rivojlantirish uchun qanday choralarni amalga oshirish lozim?  

